ต้องขอขอบคุณวงในมากๆที่ชวนไปร่วมทานของหวานกันที่ After you สาขาล่าสุด siam squre one มื้อนี้พิเศษมากที่ได้มีโอกาสได้ลองเมนูใหม่ล่าสุดก่อนใคร ที่กำลังจะเปิดตัวในต้นเดือนหน้า  โดยพี่เมย์เจ้าของร้านคนสวย มาทำด้วยตัวเองกับมือเลยค่า 

After you สาขานี้ถือว่ากว้างขวางพอสมควร มีโต๊ะนั่งทั้งแบบเล็กและกลุ่ม จะมาสวีทกันเป็นคู่ก็ได้ มาสังสรรกันเป็นแก๊งค์ก็ดี บรรยากาศสบาย ดูสว่างโปร่งค่า
 
- Earl Grey Squash Jelly                                เริ่มต้นด้วยเครื่องดื่มเย็น อย่างชาเอิร์ลเกรย์กลิ่นหอมนวล รสชาติไม่หวานมาก ที่มีเยลลี่นุ่มๆให้เคี้ยวเล่นกัน ดื่มแล้วสดชื่นลื่นคอดีค่ะ เหมาะกับทานคู่ของหวานสุดๆ

- Ice Cream Sandwich
ตัวนี้ไม่มีวางขายนะคะ พี่เมย์บอกว่าให้ชาววงในได้ทานกันเป็นพิเศษ 
ตัวแซนวิชเป็นคุ้กกี้ช็อกโกแลตชิป+อัลมอนด์ ไส้เป็นไอศกรีม คุ้กกี้จะออกเค็มนิดๆ พออยู่กับไอศกรีมที่มีรสหวานเลยอร่อยลงตัว แอบเชียร์ให้มีขายนะคะ อยากให้เพื่อนๆได้ลองกัน อ้อ ขอบอกว่าชิ้นใหญ่อยู่เหมือนกัน ถ้าทานหมด อยู่ท้องแน่นอนค่ะ
   
-  Mini Shibuya Honey Toast
ถึงชื่อจะเป็นมินิ ก็ไซส์ก็ไม่ได้เล็กไปกว่าขนาดธรรมดาซักเท่าไหร่นะคะ เรื่องรสชาติคงไม่ต้องพูดอะไรมาก เป็นถึงจานเด็ดที่ใครๆก็คงเคยได้ทานกันมาแล้ว โทสต์นุ่มชิ้นหนา อาบเนยฉ่ำๆ มาพร้อมวิปครีม กับไอศกรีมวนิลา2ลูก อร่อยไม่มีที่ติค่ะ

- Chocolate Sphere with Crumb Ice Cream
มาถึงเมนูที่รอคอย พระเอกของวันนี้ เป็นช็อกโกแลตลูกกลมโต ที่มาพร้อมcrumbรอบๆ  และจะต้องราดด้วยช็อกโกแลตร้อน ปลาบปลื้มมากเพราะพี่เมย์ถือกามาราดช็อกโกแลตให้เองเลยค่ะ             ราดเยอะจัดเต็มมาก พอราดแล้ว เจ้าchocolate sphereจะค่อยๆละลาย ยังไม่ทันได้ทาน กลิ่นหอมก็เตะจมูกแล้วค่ะ
ในก้อนกลมๆนั้นมีไอศกรีม และวิปครีมอยู่ ชิมแล้วคือฟินมาก ช็อกโกแลตที่ยังอุ่นๆเข้ากับไอศกรีมเย็นๆอย่างลงตัว ทานไปจนหมดแล้วเพิ่งนึกขึ้นได้ว่าคงอ้วนน่าดู ฮ่าๆๆ เพราะรู้สึกมันหวานมาก 

- Froot Loops Cookie with Marshmallow 
พี่เมย์ให้ขนมติดไม้ติดมือกลับบ้านด้วยค่า หน้าตาน่ารักจิ้มลิ้มดีค่ะ กรอบๆหวานๆ แล้วก็มีมาร์ชมาลโลหนึบๆด้วย ชอบๆ
       
- Caramel Popcorn with Toasted Macadamia
เป็นของแถมกลับบ้านเช่นกัน (คุณเมย์ให้อย่างเดียว เราได้Froot Loops Cookies แต่ตัวนี้แอบแย่งเพื่อนที่ไปด้วยกันทาน ฮ่าๆ) ป๊อบคอร์นคาราเมลลูกกลมๆ กรอบหวาน หยิบทานเล่นเพลินเชียวค่ะ เราไม่ค่อยชอบถั่ว จึงไม่ได้ลองmacadamiaจ้า

สรุปคือประทับใจมากค่ะ ทั้งสนุกสนาน ได้เจอพี่ๆสมาชิกวงในตัวจริงหลายคน แล้วก็อิ่มอร่อยสุดๆ ขอบคุณวงในจริงๆที่จัดกิจกรรมนี้
 ยังไงรอไปชิมกันได้นะคะกับ2เมนูใหม่ Chocolate Sphere with Crumb Ice Cream และ Earl Grey Squash Jelly วันที่ 8 ธันวาคมนี้ค่ะ :)